Leiv Igor Devold

Leiv Igor Devold (født 24. mars 1977 i Warszawa) er filmregissør, førsteamanuensis ved NTNU og forbundsleder i Norske Filmregissører.


== Bakgrunn ==
Han har delvis polsk bakgrunn, og er tospråklig.


== Utdanning ==
Devold fullførte mastergrad i filmregi ved den polske filmskolen i Łódź med Wojciech Marczewski (Sølvbjørnen i Berlin), Robert Glinski og Kazimierz Karabasz (en av grunnleggerne av «Den svarte bølgen» innen polsk dokumentar på 50-tallet) som veiledere på eksamensfilmene og Maria Kornatowska på den teoretiske oppgaven. Han har en cand. mag. i medievitenskap og grunnfag sosialøkonomi ved Universitetet i Oslo med to års spesialisering i dokumentarregi ved Høgskolen i Lillehammer.


== Karriere ==
Han har mottatt to hederlige omtaler på kortfilmfestivalen i Grimstad hvor han har deltatt med film seks ganger. Devold har vunnet flere priser for sine kortfilmer internasjonalt.
Devold mottok i 2009 den polske kulturministerens stipend «Unge Polen».
Han var studieleder ved dokumentarlinjen ved TVF (Den norske TV-utdanningen) ved Høgskolen i Lillehammer fra 2010 til 2013, og høyskolelektor ved TVF fra 2009 til 2014.
I 2011 regisserte Devold en dokumentar-/musikkvideo for det norske bandet Kaizers Orchestra. Filmen fikk tittelen «Drøm videre, Violeta». Han satt også i juryen New Nordic Voices under Nordisk Panorama i Aarhus samme år. I 2014 satt han i den norske Oscar-komiteen.I 2012 mottok han kulturprisen i kåringen «Årets polakk i Norge». Dette var priser som ble delt ut av The Young Polish Norwegian Professionals Association-UCI i samarbeid med Den polske ambassaden i Norge.I 2015 kinodebuterte han med dokumentaren Den tilfeldige rockestjernen om Helge Risa i Kaizers Orchestra. Debutfilmen ble nominert til to Amanda-priser (i kategorien «beste klipp»: Christoffer Heie og Ida Kolstø; «beste lyd»: Svenn Jakobsen). Heie og Kolstø vant Amanda for beste klipp 2015 for filmen. Filmen ble også nominert til beste nordiske dokumentar i NORDIC DOCS programmet, og til Politikens publikumspris under CPH:DOX festivalen i København i Danmark i 2015. Under Kosmorama filmfestival i 2016 vant filmen to Kanonpriser: Filmwebs publikumspris og Prisen for beste lyd (Svenn Jakobsen).Devold var fra 2014 - 2017 filmansvarlig i Kreftforeningen, hvor han blant annet jobbet med kampanjen #sjekkdeg, som ble nominert til Helseprisen i 2017. Fra 2017 er han universitetslektor ved NTNU, der han underviser i faget Film- og Videoproduksjon. Fra 2019 som førsteamanuensis.I 2017 ble han nominert til Prix Europa for beste europeiske dokumentar, for filmen Thea – to somre, en vinter om Dagbladet-journalisten Thea Steen.Han har regissert, skrevet og / eller produsert over 12 dokumentarer og kortfilmer, som har blitt vist på festivaler og på TV internasjonalt (BBC, NRK, TV 2, DR3, SVT, YLE, TVP, Planet+ m.fl.). Devold har regissert, produsert og skrevet filmer som er blitt vist på Annecy, Warszawa int. filmfestival, BIFF, Kosmorama, Dubai, Beirut, IDFA og over 35 andre festivaler.
Han har ved flere anledninger kritisert backslidingen av demokratiet i Polen.
Devold har tidligere vært styremedlem i Kortfilmfestivalen i Grimstad, fra 2022 er han forbundsleder i Norske Filmregissører.


== Filmografi ==
Thea – to somre, en vinter (2017) 45 minutter. Portrett av Thea Steen. Produsert av Medieoperatørene ved Ingvil Giske for Dokument 2 (TV2). Foto: Thea Steen, Łukasz Zamaro. Regi og manus: Devold.
Mannen som kunne 75 språk (2016) 66 minutter. Manus: Leiv Igor Devold, regi: Anne Magnussen.
Den tilfeldige rockestjernen (2015) 1 time 30 min. Produsert av Medieoperatørene ved Ingvil Giske. Foto: Grzegorz Korczak, Piotr Niemyjski og Nils Petter Devold Midtun. Regi og manus: Devold.
Min norske bestefar (2010). Foto: Grzegorz Korczak. Regi og manus: Devold.
Agata og munkene 45 min. (2009). Regi og manus: Devold. Foto: Radoslaw Ładczuk.
Tyvstart 27 min. (2007), med Ingrid Bolsø Berdal. Regi og klipp: Devold. Foto: Radoslaw Ładczuk.
Simons Hjelp 28 min. (2007). Regi og manus: Devold. Foto: Philip Drozdz.
Yrke: Regissør: Andrzej Baranski 27 min. (2007). Foto: Jakob Giza. Regi og manus: Devold.
Journalisten 8 min. (2004). Foto: Radoslaw Ładczuk. Regi og manus: Devold.
I morgen 11 min. (2004). Foto: Szymon Lenkowski. Regi: Devold.


== Priser og nominasjoner ==
Filmwebs Kanon-pris for beste norske film, Norge – Den tilfeldige rockestjernen
Amanda for beste klipp, til Heie og Kolstø, Norge – Den tilfeldige rockestjernen
Kanon-prisen for beste lyd, til Jakobsen, Norge – Den tilfeldige rockestjernen
Sunbird award for beste Palestinske kortfilm, Palestina – Izriqaq (som co-produsent)
Hederlig omtale Nordic film days i Lübeck, Tyskland – Mannen som kunne 75 språk (som manusforfatter)
Hederlig omtale i Grimstad, Den norske kortfilmfestivalen, Norge – Journalisten og Tyvstart
Timeglasset i Grimstad, til manusforfatter Sliwka, Den norske kortfilmfestivalen, Norge – Tyvstart
R.E.D international film festival, publikums prisen, Norge – Salt (som co-produsent)
Andre pris på Youth and film festival i Koszalin, Polen – Journalisten
Andre pris på Next reel film festival, NYU Tisch School of the Arts, USA – I morgen
Hederlig omtale Cieszyn film festival, Polen – I morgen
Hederlig omtale Turek film festival, Polen – Journalisten
Nominasjon til Prix Europa, Berlin, Tyskland – To somre, én vinter
Nominasjon til Amanda for beste lyd, Norge – Den tilfeldige rockestjernen
Nominasjon til Nordic dox, CPH:DOX, Danmark – best Nordic documentary – Den tilfeldige rockestjernen
Nominasjon Politiken's Audience Award CPH:DOX, Danmark – Den tilfeldige rockestjernen
Nominasjon Best dance film at Frame London Dance Film Festival, England – Salt (som co-produsent)
Nominasjon til beste utenlandske kortfilm North Hollywood Film Festival, USA – Salt (som co-produsent)
Nominasjon, Muhr Arab Award, Dubai – Izriqaq (som co-produsent)
Nominasjon for beste regissør Polish Independent Movie Awards, Polen – Tyvstart
Marcin Sztabinski nominert som beste skuespiller, Polish Independent Movie Awards, Polen –Tyvstart
Radoslaw Ladczuk nominert til beste fotograf, Polish Independent Movie Awards, Polen – Tyvstart
Kreftforeningen ble nominert til Helseprisen for #sjekkdeg-kampanjen i 2017. Devold regisserte alle filmene i kampanjen.


== Familie ==
Leiv Igor Devold er barnebarn av fangstmann og oppdagelsesreisende Hallvard Devold og professor Stanislaw Szefler. Han er tippoldebarn av industribyggeren Ole Andreas Devold, tipp-tipp oldebarn av premierløytnant Reiner Ulfers fra Trondheim som drev Dragvoll gård. Devold er og tipptipptippoldebarn av oberstløytnant Johan Georg Ræder og Halvor Halvorsson Ophus. Sistnevnte var i 1815 stortingsrepresentant for Romsdals amt.


== Referanser ==


== Eksterne lenker ==
(en) Leiv Igor Devold på Internet Movie Database 
(en) Leiv Igor Devold hos The Movie Database 
(pl) Leiv Igor Devold i polsk film-database